STA กำไร Q3 ลดลง 23% หลังต้นทุนทางการเงินเพิ่มขึ้น-รายได้จากการขายลด
STA กำไร Q3/58 ลดลง 23% มาที่ 349.77 ลบ. จากปีก่อน 456.44 ลบ. หลังต้นทุนทางการเงินเพิ่มขึ้น-รายได้จากการขายลดลง ขณะที่ช่วง 9 เดือนมีกำไร 1.17 พันลบ. เพิ่มขึ้น 14% จากปีก่อนมีกำไร 1.02 พันลบ.
16 พ.ย. 2558

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 349.77 ล้านบาท หรือมีกำไรสุทธิ 0.27 บาทต่อหุ้น ลดลง 23% จากช่วงเดียวกันของปีก่อนที่มีกำไรสุทธิ 456.44 ล้านบาท หรือมีกำไรสุทธิ 0.36 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.17 พันล้านบาท หรือ 0.91 บาทต่อหุ้น เพิ่มขึ้น 14% จากช่วงเดียวกันของปีก่อนที่มีกำไรสุทธิ 1.02 พันล้านบาท หรือ 0.80 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากการเพิ่มขึ้นของต้นทุนทางการเงินจากขาดทุน ขณะที่รายได้จากการขายและบริการรวมลดลง